2005D0342 — ET — 28.11.2008 — 001.001

Käesolev dokument on vaid dokumenteerimisvahend ja institutsioonid ei vastuta selle sisu eest

►B KOMISJONI OTSUS, 23. märts 2005, millega kehtestatakse käsinõudepesuvahenditele ühenduse ökomärgise andmise muudetud ökoloogilised kriteeriumid (teatavaks tehtud numbri K(2005) 1026 all) (EMPs kohaldatav tekst) (2005/342/EÜ) (EÜT L 115, 4.5.2005, p.9)

Muudetud:

Euroopa Liidu Teataja No page date ►M1 KOMISJONI OTSUS, 18. november 2008, L 318 12 28.11.2008









▼B

KOMISJONI OTSUS,

23. märts 2005,

millega kehtestatakse käsinõudepesuvahenditele ühenduse ökomärgise andmise muudetud ökoloogilised kriteeriumid

(teatavaks tehtud numbri K(2005) 1026 all)

(EMPs kohaldatav tekst)

(2005/342/EÜ)







EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse Euroopa Parlamendi ja nõukogu 17. juuli 2000. aasta määrust (EÜ) nr 1980/2000 ühenduse muudetud ökomärgise andmise süsteemi kohta, ( 1 ) eelkõige selle artikli 6 lõike 1 teist lõiku, olles nõu pidanud Euroopa Liidu Ökomärgise Komisjoniga ning arvestades järgmist: (1) Määruse (EÜ) nr 1980/2000 järgi võib ühenduse ökomärgise anda tootele, mille omadused võimaldavad sellel märkimisväärselt mõjutada kõige tähtsamate keskkonnaaspektide parandamist. (2) Määruses (EÜ) nr 1980/2000 on sätestatud, et ökomärgise andmise erikriteeriumid, mis koostatakse Euroopa Liidu Ökomärgise Komisjoni väljatöötatud kriteeriumide alusel, kehtestatakse tooterühmade kaupa. (3) Lisaks sätestatakse selle määrusega, et ökomärgise andmise kriteeriumid ja nendega seotud hindamis- ja kontrollinõuded vaadatakse läbi aegsasti enne iga tooterühma kriteeriumide kehtivusaja lõppu. (4) Arvestades seaduse ja turu arengut on asjakohane muuta ökoloogilisi kriteeriume, mis on kehtestatud komisjoni 19. juuli 2001. aasta otsusega 2001/607/EÜ, millega kehtestatakse käsinõudepesuvahenditele ühenduse ökomärgise andmise ökoloogilised kriteeriumid ( 2 ). (5) Lisaks sellele tuleb muuta kõnealuses otsuses sätestatud tooterühma määratlust, et täpsustada nii eratarbeks kui kutsetegevuseks mõeldud toodete hõlmamist. (6) Selguse huvides tuleks seega otsus 2001/607/EÜ asendada. (7) Muudetud ökoloogiliste kriteeriumide kehtivusaeg oleks neli aastat. (8) Taotlejatele, kelle toodetele on antud ökomärgis või kes on taotlenud ökomärgist enne käesoleva otsuse teatavakstegemist, on asjakohane võimaldada kuni 12 kuu pikkune üleminekuperiood, et neil oleks piisavalt aega kohandada oma tooted muudetud kriteeriumidele ja nõuetele vastavaks. (9) Käesolevas otsuses ettenähtud meetmed on kooskõlas määruse (EÜ) nr 1980/2000 artikli 17 alusel loodud komitee arvamusega, ning arvestades järgmist: ON VASTU VÕTNUD KÄESOLEVA OTSUSE:







Artikkel 1

Tooterühm „käsinõudepesuvahendid” hõlmab:

„kõiki detergente mida kasutatakse nõude, savinõude, nugade-kahvlite, pottide, pannide ja köögitarvete käsitsipesul”.

Tooterühm hõlmab nii eratarbeks kui kutsetegevuseks mõeldud tooteid.

Artikkel 2

Selleks, et käsinõudepesuvahenditele võiks määruse (EÜ) nr 1980/2000 alusel anda ühenduse ökomärgise, peab käsinõudepesuvahend kuuluma tooterühma „käsinõudepesuvahendid” ning vastama käesoleva otsuse lisas sätestatud ökoloogilistele kriteeriumidele.

▼M1

Artikkel 3

Tooterühma „käsinõudepesuvahendid” ökoloogilised kriteeriumid ning seonduvad hindamis- ja kontrollinõuded kehtivad kuni 31. detsembrini 2010.

▼B

Artikkel 4

Haldusotstarbel omistatakse tooterühmale „käsinõudepesuvahendid” kood 019.

Artikkel 5

Otsus 2001/607/EÜ tunnistatakse kehtetuks.

Artikkel 6

Enne käesoleva otsuse teatavakstegemist tooterühma „käsinõudepesuvahendid” kuuluvatele toodetele antud ökomärgiseid võib kasutada kuni 31. märtsini 2006.

Olukorras, kus tooterühma „käsinõudepesuvahendid” kuuluvate toodete osas on esitatud ökomärgise saamise taotlused enne käesoleva otsuse teatavakstegemist, võib neile toodetele anda ökomärgise otsuses 2001/607/EÜ kehtestatud tingimustel. Taolistel juhtudel võib ökomärgist kasutada kuni 31. märtsini 2006.

Artikkel 7

Käesolev otsus on adresseeritud liikmesriikidele.









LISA

RAAMSÄTTED

Ökomärgise saamiseks peab käsinõudepesuvahend (edaspidi „toode”) kuuluma tooterühma, nagu see on määratletud artiklis 1, ning vastama käesolevas lisas sätestatud kriteeriumidele.

Kriteeriumide eesmärgid

Käesolevate kriteeriumide eesmärk on eelkõige aidata kaasa:

— mürgiste või muude saasteainete veekeskkonda juhtimise vähendamisele,

— ohtlike ainete kasutamisega seoses inimeste tervisele või keskkonnale avalduvate ohtude vähendamisele või tõkestamisele,

— pakendijäätmete hulga vähendamisele,

— sellise teabe levimisele, mis aitab tarbijal kasutada toodet tõhusalt ja vähima keskkonnamõjuga.

Kriteeriumid on kehtestatud nii, et ökomärgis antakse eelistatavalt väikese keskkonnamõjuga käsinõudepesuvahenditele.

Hindamis- ja kontrollinõuded

Üksikasjalikud hindamis- ja kontrollinõuded on esitatud vastava kriteeriumi juures.

Vajadusel võib kasutada ka muid katsemeetodeid kui need, mis on esitatud iga kriteeriumi puhul, tingimusel et taotlust hindav pädev asutus kinnitab nende samaväärsust.

Kui katseid pole mainitud või mainitakse neid seoses kontrolli või järelevalvega, peaksid pädevad asutused vajadusel lähtuma taotleja esitatud deklaratsioonidest ja dokumentidest ja/või sõltumatutest kontrollidest.

Vajadusel võivad pädevad asutused nõuda tõendavaid dokumente ning teha sõltumatuid kontrolle.

Juhul, kui taotlejalt nõutakse kriteeriumidele vastavuse tõendamiseks deklaratsioonide, dokumentide, analüüside, katsearuannete või muude tõendite esitamist, lähtutakse sellest, et need võivad pärineda taotlejalt ja/või tema tarnija(te)lt ja/või nende tarnija(te)lt jne, vastavalt olukorrale.

Viidatud koostisained hõlmavad aineid ja valmistisi.

I liites on esitatud uus muudetud detergentide koostisainete andmebaas (DID loend), mis on koostatud 30. juunil 2004 ning sisaldab detergentide koostises kõige laialdasemalt kasutatavaid koostisaineid. DID loendi A-osa kasutatakse toksiliskriitilise lahjendusmäära (CDVtox) arvutamiseks vajalike andmete saamiseks ning pindaktiivsete ainete biolagunevuse hindamiseks.

Vajadusel võib taotleja kasutada detergentide koostisainete andmebaasi edasisi muudetud versioone, kui need tehakse kättesaadavaks.

DID loendi A-osasse mittekuuluvate koostisainete puhul kohaldab taotleja omal vastutusel I liite B-osas kirjeldatud menetlust.

DID loendisse mittekuuluvate koostisainete puhul võib taotleja kasutada anaeroobset biolagunevust tõendavate dokumentide esitamiseks II liites kirjeldatud menetlust.

Pädevatele asutustele soovitatakse taotluste hindamisel ja käesolevas lisas sätestatud kriteeriumidele vastavuse kontrollimisel arvestada selliste tunnustatud keskkonnajuhtimissüsteemide nagu EMAS või ISO 14001 rakendamist (märkus: nende juhtimissüsteemide rakendamist ei nõuta).

ÖKOLOOGILISED KRITEERIUMID

1. Mürgine toime veeorganismidele

Iga koostisaine (i) toksiliskriitiline lahjendusmäär (CDVtox) arvutatakse järgmise valemi abil:

kus kaal (i) on koostisaine kaal (grammides) nõudepesuvee ühe liitri kohta soovitavas doosis, DF (i) on lagunevustegur ja TF krooniline (i) on koostisaine mürgisustegur (milligrammides liitri kohta).

DF ja TF krooniline puhul tuleb anda A-osas esitatud detergentide koostisainete andmebaasi loendis (DID loend — A-osa) (I liide) olev väärtus. Kui kõnealust koostisainet DID loendi A-osas ei ole, peab taotleja andma hinnangulise väärtuse, vastavalt DID loendi B-osas (I liide) kirjeldatud menetlusele. Kõigi koostisainete CDVtox väärtuste summa on toote CDVtox.

Soovitava doosi CDVtox väljendatuna nõudepesuvee ühe liitri kohta ei tohi ületada 4 200 L.

Hindamis- ja kontrollinõuded: pädevale asutusele esitatakse toote täpne koostis ja CDVtox üksikasjalikud arvutused, mis näitavad vastavust kõnealusele kriteeriumile.

2. Pindaktiivsete ainete biolagunevus

a) Kergesti biolagunev (aeroobselt)

Kõik tootes kasutatud pindaktiivsed ained peavad olema kergesti biolagunevad.

Hindamis- ja kontrollinõuded: pädevale asutusele esitatakse toote täpne koostis ja iga koostisaine funktsiooni kirjeldus. DID loendi A-osas (I liide) on märgitud, kas teatav pindaktiivne aine on aeroobselt biolagunev või mitte (pindaktiivsed ained, mille kohta on aeroobse biolagunevuse lahtrisse tehtud märge „R”, on kergesti biolagunevad). Nende pindaktiivsete ainete kohta, mida DID loendi A-osas ei ole, tuleb esitada asjakohane teave kirjandus- või muude allikate või katsete põhjal, millest nähtub, et need ained on aeroobselt biolagunevad. Kerget biolagunevust katsetatakse vastavalt meetoditele, mis on nimetatud Euroopa Parlamendi ja nõukogu 31. märtsi 2004. aasta määruses (EÜ) nr 648/2004 detergentide kohta ( 3 ). Pindaktiivseid aineid loetakse kergesti biolagunevaks, kui nende biolagunevuse tase (mineralisatsioon) on mõõdetuna ühega järgmisest viiest katsemeetodist 28 päeva vältel vähemalt 60 %: CO2 gaasifaasi analüüs (OECD 310), süsinikdioksiidi (CO2) eraldumise modifitseeritud Sturmi katse (OECD 301B; direktiivi 67/548/EMÜ V lisa osa C.4-C), suletud pudeli katse (OECD 301D; direktiivi 67/548/EMÜ V lisa osa C.4-E), manomeetriline respiromeetria (OECD 301F; direktiivi 67/548/EMÜ V lisa osa C.4-D), või MITI (I) katse (OECD 301C; direktiivi 67/548/EEC V lisa osa C.4-F), või nendega samaväärsed ISO katsemeetodid. Sõltuvalt pindaktiivse aine füüsikalistest omadustest võidakse kerge biolagunevuse kinnitamiseks kasutada ühte järgmistest katsetest, kui biolagunevuse määr on 28 päeva vältel vähemalt 70 %: lahustunud orgaanilise süsiniku DOC kadumine (OECD 301A; direktiivi 67/548/EMÜ V lisa osa C.4-A) või modifitseeritud OECD DOC kadumise sõeluuring (OECD 301E; direktiivi 67/548/EMÜ V lisa osa C.4-B) või nendega samaväärsed ISO katsemeetodid. Lahustunud orgaanilise süsiniku mõõtmisel põhinevate katsemeetodite sobivus peab olema asjakohaselt põhjendatud, kuna need meetodid võivad anda tulemusi ainete eemaldumise, mitte biolagunevuse kohta. Aeroobsetes tingimustes ei kasutata kerge biolagunevuse katsetamisel eelnevat kohandamist. Kümnepäevase akna põhimõtet ei kohaldata.

b) Anaeroobne biolagunevus

Kõik tootes kasutatavad pindaktiivsed ained peavad olema anaeroobselt biolagunevad.

Hindamis- ja kontrollinõuded: pädevale asutusele esitatakse toote täpne koostis ja iga koostisaine toime kirjeldus. DID loendi A-osas (I liide) on märgitud, kas teatav pindaktiivne aine on anaeroobselt biolagunev või mitte (pindaktiivsed ained, mille kohta on anaeroobse biolagunevuse lahtrisse tehtud märge „Jah”, on anaeroobselt biolagunevad). Nende pindaktiivsete ainete kohta, mida DID loendi A-osas ei ole, tuleb esitada asjakohane teave kirjandus- või muude allikate või katsete põhjal, millest nähtub, et need ained on anaeroobselt biolagunevad. Aine anaeroobset biolagunevust tuleb testida OECD 311, ISO 11734, ECETOC nr 28 (juuni 1988) põhjal või muul samaväärsel katsemeetodil, kusjuures nõutav täieliku anaeroobse biolagunevuse määr peab olema vähemalt 60 %. Selle dokumenteerimiseks, et 60 %-line täieliku lagunevuse määr on anaeroobsetes tingimustes saavutatud, võib kasutada ka vastava anaeroobse keskkonna tingimuste modelleerimist (vt II liide).

3. Ohtlikud või mürgised ained või valmistised

a) Toote ega ühegi selle koostisesse lisatud valmistise koostisesse ei tohi kuuluda järgmised koostisained: — alküülfenooletoksülaadid ja nende derivaadid — EDTA (etüleendiamiintetraatsetaat) ja selle soolad — NTA (nitrilotriatsetaat) — muskuse nitro- ja polütsüklilised ühendid, nagu näiteks: — muskusksüleen: 5-tert-butüül-2,4,6-trinitro-m-ksüleen muskusambrett: 4-tert-butüül-3-metoksü-2,6-dinitrotolueen muskusmoskeen: 1,1,3,3,5-pentametüül-4,6-dinitroindan muskustibetiin: 1-tert-butüül-3,4,5-trimetüül-2,6-dinitrobenseen muskusketoon: 4'-tert-butüül-2',6'-dimetüül-3',5'-dinitroatsetofenoon HHCB: 1,3,4,6,7,8-heksahüdro-4,6,6,7,8,8-heksametüültsüklopenta(g)-2-bensopüraan AHTN: (6-atsetüül-1,1,2,4,4,7-heksametüültetraliin) Hindamis- ja kontrollinõuded: taotleja esitab deklaratsiooni koos tootjate poolt koostatud deklaratsioonidega, kinnitades, et toode ei sisalda loetletud aineid.

b) Kvaternaarseid ammooniumsooli, mis ei ole kergesti biolagunevad, ei tohi kasutada toote koostise osana või selles sisalduvate valmististe osana. Hindamis- ja kontrollinõuded: taotleja esitab dokumendid, et tõendada kasutatud kvaternaarsete ammooniumsoolade biolagunevust.

c) Kooskõlas nõukogu 27. juuni 1967. aasta direktiiviga 67/548/EMÜ ohtlike ainete liigitamist, pakendamist ja märgistamist käsitlevate õigus- ja haldusnormide ühtlustamise kohta ( 4 ) ja selle muudatustega või Euroopa Parlamendi ja nõukogu 31. mai 1999. aasta direktiiviga 1999/45/EÜ ohtlike valmististe klassifitseerimist, pakendamist ja märgistamist käsitlevate liikmesriikide õigusnormide ühtlustamise kohta ( 5 ) ja selle muudatustega ei tohi tootes olla koostisaineid, mida võib liigitada järgmiste hoiatusmärgete või nende kombinatsioonidega: R40 (osaliselt tõestatud kantserogeenne mõju), R45 (võib põhjustada vähki), R46 (võib põhjustada pärilikke geneetilisi kahjustusi), R49 (võib põhjustada sissehingamisel vähki), R68 (võimalik pöördumatu toime), R50-53 (väga mürgine veeorganismidele ja võib avaldada pikaajalist veekeskkonda kahjustavat toimet), R51-53 (mürgine veeorganismidele ja võib avaldada pikaajalist veekeskkonda kahjustavat toimet), R59 (ohtlik osoonikihile), R60 (võib kahjustada sigivust), R61 (võib kahjustada loodet), R62 (võib kahjustada sigivust), R63 (võib kahjustada loodet), R64 (võib kahjustada imikuid). Erinõuded on kehtestatud nii toote koostisesse kui koostisesse lisatud valmististe koostisesse kuuluvatele biotsiididele (vt alltoodud kriteeriumi biotsiidide kohta). Ülaltoodud nõudeid kohaldatakse kõigile koostisainetele (ainetele või valmististele), mille sisaldus lõpptootes on üle 0,01 massiprotsendi. See hõlmab samuti kõikide toote koostises kasutatud valmististe koostisaineid, mille sisaldus lõpptootes on üle 0,01 massiprotsendi. Hindamis- ja kontrollinõuded: esitatakse kõigi koostisainete (ained või valmistised) materjaliohutuskaartide koopiad. Taotleja esitab koostisainete tootja koostatud deklaratsiooni kõnealusele kriteeriumile vastavuse kohta.

4. Biotsiidid

a) Tootes tohib olla üksnes toote säilitamiseks vajalikke biotsiide ainult selleks vajalikus koguses. See ei kehti pindaktiivsete ainete kohta, millel võivad samuti olla biotsiidide omadused. Hindamis- ja kontrollinõuded: esitatakse kõigi lisatud säilitusainete materjaliohutuskaardid ja andmed nende täpse kontsentratsiooni kohta lõpptootes. Säilitusainete tootja või tarnija esitab andmed toote säilitamiseks vajaliku doosi kohta.

b) Keelatud on pakendil või muul viisil avaldada või viidata, et tootel on mikroobivastane toime. Hindamis- ja kontrollinõuded: pädevale asutusele esitatakse igale tüüppakendile kantav tekst ja selle kujundus ja/või iga tüüppakendi näidis.

c) Toote säilivuseks kasutatavaid biotsiide, ükskõik kas toote koostisosana või sellesse lisatud valmistise koostisosana, mida liigitatakse hoiatusmärgetega R50-53 või R51-53, võib kooskõlas direktiiviga 67/548/EMÜ ja selle muudatustega või direktiiviga 1999/45/EÜ kasutada, kuid ainult siis, kui need ei ole potentsiaalselt bioakumuleeruvad. Antud kontekstis loetakse biotsiid potentsiaalselt bioakumuleeruvaks, kui tema log Pow (oktanooli-vee jaotustegur) ≥ 3,0 (välja arvatud juhul, kui tema katseliselt määratud bioakumulatsiooni tegur ≤ 100). Biotsiidide kontsentratsioon lõpptootes ei tohi ületada suurimat lubatud kontsentratsiooni, mis on sätestatud nõukogu 27. juuli 1976. aasta direktiiviga 76/768/EMÜ ( 6 ) liikmesriikides kosmeetikatoodete kohta vastuvõetud õigusaktide ühtlustamise kohta. Hindamis- ja kontrollinõuded: esitatakse kõigi biotsiidide materjaliohutuskaartide koopiad ja dokumendid biotsiidide kontsentratsiooni kohta lõpptootes.

5. Värvained

Kõik tootes sisalduvad värvained peavad olema lubatud direktiiviga 76/768/EMÜ ja selle muudatustega või Euroopa Parlamendi ja nõukogu 30. juuni 1994. aasta direktiiviga 94/36/EÜ toiduainetes kasutatavate värvainete kohta ( 7 ) ja selle muudatustega või peavad omama keskkonnaomadusi, mis ei viita sellele, et neid võiks kooskõlas direktiiviga 67/548/EMÜ ja selle muudatustega liigitada hoiatusmärgetega R50-53 või R51-53.

Hindamis- ja kontrollinõuded: pädevale asutusele esitatakse deklaratsioon kõnealusele kriteeriumile vastavuse kohta ja täielik loetelu kõigist kasutatud värvainetest.

6. Lõhnaained

a) Tootes ei tohi olla lõhnaaineid, mis sisaldavad muskuse nitro- ja polütsüklilisi ühendeid (nagu on täpsustatud kriteeriumis 3a).

b) Kõik tootele lõhnana lisatud koostisained peavad olema toodetud ja/või käideldud Rahvusvahelise Lõhnaainete Assotsiatsiooni eeskirja kohaselt.

c) Lõhnaaineid ei tohi kasutada kutsetegevuses kasutatavates käsinõudepesuvahendites.

Hindamis- ja kontrollinõuded: pädevale asutusele esitatakse deklaratsioon kõnealuse kriteeriumi kõigile osadele vastavuse kohta.

7. Ülitundlikkust põhjustavad ained

Kooskõlas direktiiviga 1999/45/EÜ ja selle muudatustega ei tohi toodet liigitada hoiatusmärgetega R42 (võib sissehingamisel põhjustada ülitundlikkust) ja/või R43 (võib nahale sattudes põhjustada ülitundlikkust).

Kooskõlas direktiiviga 67/548/EMÜ ja selle muudatustega või direktiiviga 1999/45/EÜ ja selle muudatustega, ei tohi mis tahes aine või koostisaine kontsentratsioon, mida võib liigitada hoiatusmärgetega R42 (võib sissehingamisel põhjustada ülitundlikkust) ja/või R43 (võib nahale sattudes põhjustada ülitundlikkust), lõpptootes olla suurem kui 0,1 massiprotsenti.

Hindamis- ja kontrollinõuded: pädevale asutusele esitatakse kõigi hoiatusmärgetega R42 ja/või R43 liigitatud koostisainete täpne kontsentratsioon ja materjaliohutuskaartide koopiad.

8. Kahjulikud või söövitavad omadused

Toodet ei tohi direktiivi 1999/45/EÜ alusel liigitada omadustega „ohtlik” (Xn) või „söövitav” (C).

Hindamis- ja kontrollinõuded: pädevale asutusele esitatakse täpsed kontsentratsioonid kõigi kasutatud ainete osas, mida võib liigitada omadustega „ohtlik” (Xn) või „söövitav” (C), nii toote koostisesse kui sellele lisatud valmistise koostisesse kuuluvate ainete kohta ning materjaliohutuskaartide koopiad.

9. Pakendile esitatavad nõuded

a) Müügipakendi mahukoefitsient on ≤ 1,9, välja arvatud kork. See kriteerium ei kehti siis, kui müügipakend on 50 % või suuremas ulatuses valmistatud ringlussevõetud materjalist. Mahukoefitsient on võrdne kõige väiksema risttahukaga (ristnurkse rööptahukaga), kuhu pakend ära mahuks, jagatuna pakendis oleva toote mahuga.

b) Kui müügipakend on valmistatud ringlusse võetud materjalist, peab iga pakendil olev viide sellele olema kooskõlas ISO standardiga nr 14021 — „Ökomärgised ja keskkonnaalased avaldused — oma väited (II tüübi kohased ökomärgised)”.

c) Müügipakendit peab olema võimalik hõlpsalt lahutada ühest materjalist koosnevateks osadeks.

d) Tootepakendiks kasutatav plastmass tuleb märgistada vastavalt Euroopa Parlamendi ja nõukogu 20. detsembri 1994. aasta direktiivile 94/62/EÜ pakendite ja pakendijäätmete kohta ( 8 ) või standardi DIN 6120 1. ja 2. osale koostoimes standardi DIN 7728 1. osaga.

Hindamis- ja kontrollinõuded: pädevale asutusele esitatakse pakendil olevad andmed ja/või näidis ning deklaratsioon kõnealuse kriteeriumi kõigile osadele vastavuse kohta.

KASUTUSKÕLBLIKKUS

10. Kasutuskõlblikkus

Toode peab olema kasutuskõlblik ja vastama tarbijate vajadustele.

Puhastusvõime peab olema samaväärne või parem kui tuntud margitootel või tavatootel, mille pädev asutus on võrdlustootena heaks kiitnud (vt III liide) ning parem kui puhtal veel.

Puhastusmaht peab olema samaväärne või parem kui tuntud margitootel või tavatootel, mille pädev asutus on võrdlustootena heaks kiitnud.

Hindamis- ja kontrollinõuded: puhastusvõimet ja -mahtu tuleb katsetada asjakohase ning lubatava laboratoorse katsega, mis teostatakse kindlate näitajate alusel, nagu on sätestatud III liites kirjeldatud raamistikus.

TARBIJA TEAVITAMINE

11. Kasutusjuhend

Toote pakendil peab olema esitatud järgmine teave:

a) „Selleks, et pesta nõusid kõige efektiivsemalt, säästa vett ja energiat ning kaitsta keskkonda, ärge peske nõusid voolava vee all, vaid pange nõud vette ning kasutage nõudepesuvahendit soovitatud koguses. Kõige efektiivsem on nõudepesu siis, kui ei teki palju vahtu” (või samaväärne tekst).

b) Pakendil peab olema järgmine teave, mis esitatakse mõistlikus suuruses ning nähtaval taustal. Piktogrammide kasutamine on vabatahtlik. kus x, y, z ja w tuleb määrata taotleja ja/või tootja poolt. Ülaltoodud piktogrammil kasutatud mõõtühikuks on milliliitrid. Sulgudesse lisatakse täiendavalt mõni teine üldtuntud mõõtühik nagu teelusikatäied (nagu ülaltoodud piktogrammil). Kui aga pakendiga on kaasas tõhus ja mugav ning usaldusväärne dosaator, võib kasutada muid mõõtühikuid (näiteks korgitäied, pritsed vms).

c) Viide ühest pudelist jätkuvate nõudepesukordade ligikaudsele arvule on soovitatav, kuid vabatahtlik. Selle arvutamiseks jagatakse toote maht 5 l nõudepesuvee kohta vajaliku kogusega mustade nõude puhastamiseks (nagu näidatud ülaltoodud piktogrammil).

d) Kohaldatakse Euroopa Parlamendi ja nõukogu 31. märtsi 2004. aasta määrust (EÜ) nr 648/2004 detergentide kohta. ( 9 )

e) „Täpsema teabe saamiseks külastage EL ökomärgise veebilehte: http://europa.eu.int/ecolabel” (või samaväärne tekst).

Hindamis- ja kontrollinõuded: pädevale asutusele esitatakse toote pakendi näidis koos etiketiga ning deklaratsioon käesoleva kriteeriumi kõigile osadele vastavuse kohta.

12. Teave ökomärgisel

Ökomärgise 2. lahtris peab olema järgmine tekst:

— vähene mõju veeorganismidele,

— ohtlike ainete vähene kasutamine,

— selge kasutusjuhend.









I liide

DID LOEND

DID loendi A-osasse kuuluvate koostisainete puhul tuleb ökoloogilistele kriteeriumidele vastavuse hindamiseks kasutada mürgisuse ja biolagunevuse väärtusi.

DID loendi A-osasse mittekuuluvate koostisainete puhul tuleb mürgisuse ja biolagunevuse väärtuste määramiseks kasutada B-osas kirjeldatud menetlust.

Detergentide koostisainete andmebaas

seisuga 30.6.2004

A-osa — Koostisainete loetelu







Äge mürgisus Krooniline mürgisus Lagunevus DID-nr Koostisaine nimetus LC50/EC50 SF(äge) TF(äge) NOEC (1) SF (krooniline) (1) TF (krooniline DF Aeroobne Anaeroobne Anioonaktiivsed ained 1 Lineaarsed alküülbenseensulfonaadid 11,5 - 11,8 (LAS) 4,1 1 000 0,0041 0,69 10 0,069 0,05 R Ei 2 LAS (C 10-13 alküül) trietanoolamiinsool 4,2 1 000 0,0042 3,4 100 0,034 0,05 R O 3 C 14/17 alküülsulfonaat 6,7 5 000 0,00134 0,44 10 0,044 0,05 R Ei 4 C 8/10 alküülsulfaat 132 5 000 0,0264 0,0264 0,05 R Jah 5 C 12/14 alküülsulfaat (AS) 2,8 1 000 0,0028 2 100 0,02 0,05 R Jah 6 C 12/18 alküülsulfaat (AS) ((#)) 0,0149 0,027 0,05 R Jah 7 C 16/rasvalkoholsulfaat (FAS) 27 1 000 0,027 1,7 50 0,034 0,05 R Jah 8 C 12/15 A 1-3 EO sulfaat 4,6 1 000 0,0046 0,1 10 0,01 0,05 R Jah 9 C 16/18 A 3-4 EO sulfaat 0,57 10 000 0,000057 0,000057 0,05 R Jah 10 Dialküülsulfosuktsinaat 15,7 1 000 0,0157 0,0157 0,5 I Ei 11 C 12/14 Sulforasvhapete metüülester 9 10 000 0,0009 0,23 50 0,0046 0,05 R Ei 12 C 16/18 Sulforasvhapete metüülester 0,51 5 000 0,000102 0,2 50 0,004 0,05 R Ei 13 C 14/16 alfa -olefiinsulfonaat 3,3 10 000 0,00033 0,00033 0,05 R Ei 14 C 14/18 alfa -olefiinsulfonaat 0,5 5 000 0,0001 0,0001 0,05 R Ei 15 Seep C > 12-22 22 1 000 0,022 10 100 0,1 0,05 R Jah 16 Lauroüülsarkosinaat 56 10 000 0,0056 0,0056 0,05 R Jah 17 C 9/11 2-10 EO karboksümetüülitud naatriumsool või -hape 100 10 000 0,01 0,01 0,05 R O 18 C 12/18 2-10 EO karboksümetüülitud naatriumsool või -hape 8,8 1 000 0,0088 5 100 0,05 0,05 R O 19 C 12/18 Alküülfosfaatestrid 38 1 000 0,038 0,038 0,05 R Ei Mitteioonsed pindaktiivsed ained 20 C 8 A 1-5 EO 7,8 1 000 0,0078 0,0078 0,05 R Jah 21 C 9/11 A, >3-6 EO valdavalt lineaarse ahelaga 5,6 1 000 0,0056 0,0056 0,05 R Jah 22 C 9/11 A, >6-10 EO valdavalt lineaarse ahelaga 5 1 000 0,005 0,005 0,05 R Jah 23 C 9/11 A, 5-11 EO mitme hargneva ahelaga 1 1 000 0,001 0,001 0,05 R O 24 C 10 A, 5-11 EO mitme hargneva ahelaga (trimeerpropeen-okso-alkohol) 1 1 000 0,001 0,001 0,05 R Jah 25 C 12/15 A, 2-6 EO valdavalt lineaarse ahelaga 0,43 1 000 0,00043 0,18 50 0,0036 0,05 R Jah 26 C 12/14 5-8 EO 1 t-BuO (deaktiveeritud) 0,23 1 000 0,00023 0,18 100 0,0018 0,05 R O 27 C 12/15 A, 3-12 EO mitme hargneva ahelaga 1 1 000 0,001 3,2 100 0,032 0,05 R O 28 C 12/15 (keskväärtus C<14) A, >6-9 EO 0,63 1 000 0,00063 0,24 10 0,024 0,05 R Jah 29 C 12/15 (keskväärtus C>14) A, >6-9 EO 0,4 1 000 0,0004 0,17 10 0,017 0,05 R Jah 30 C 12/15 A, >9-12 EO 1,1 1 000 0,0011 0,017 0,05 R Jah 31 C 12/15 A >12-20 EO 0,7 1 000 0,0007 0,0007 0,05 R O 32 C 12/15 A >20-30 EO 13 1 000 0,013 10 100 0,1 0,05 R O 33 C 12/15 A, >30 EO 130 1 000 0,13 0,13 0,5 I O 34 C 12/18 A, 0-3 EO 0,3 1 000 0,0003 0,0003 0,05 R Jah 35 C 12/18 A, 5-10 EO 1 1 000 0,001 0,35 100 0,0035 0,05 R O 36 C 12/18 A, >10-20 EO 1 1 000 0,001 0,0035 0,05 R O 37 C 16/18 A, 2-8 EO 3,2 1 000 0,0032 0,4 100 0,004 0,05 R Jah 38 C 16/18 A, >9-18 EO 0,72 1 000 0,00072 0,32 10 0,032 0,05 R Jah 39 C 16/18 A, 20-30 EO 4,1 1 000 0,0041 0,0041 0,05 R Jah 40 C 16/18 A, >30 EO 30 1 000 0,03 0,03 0,5 I Jah 41 C 12-15 A 2-6 EO 2-6 PO 0,78 1 000 0,00078 0,36 100 0,0036 0,05 R O 42 C 10-16 A 0-3 PO 6-7 EO 3,2 5 000 0,00064 1 100 0,01 0,05 R O 43 Glütseriin (1-5 EO) kokoaat 16 1 000 0,016 6,3 100 0,063 0,05 R Jah 44 Glütseriin (6-17 EO) kokoaat 100 1 000 0,1 0,1 0,05 R Jah 45 C 12/14 glükoosamiid 13 1 000 0,013 4,3 50 0,086 0,05 R Jah 46 C 16/18 glükoosamiid 1 1 000 0,001 0,33 50 0,0066 0,05 R Jah 47 C 8/10 alküülpolüglükosiid 28 1 000 0,028 5,7 100 0,057 0,05 R Jah 48 C 8/12 alküülpolüglükosiid, mitme hargneva ahelaga 480 1 000 0,48 100 100 1 0,05 R Ei 49 C 8/16 või C12-14 alküülpolüglükosiid 5,3 1 000 0,0053 1 10 0,1 0,05 R Jah 50 Kookose rasvhappe monoetanoolamiid 9,5 1 000 0,0095 1 100 0,01 0,05 R Jah 51 Kookose rasvhappe monoetanoolamiid 4-5 EO 17 10 000 0,0017 0,0017 0,05 R Jah 52 Kookose rasvhappe dietanoolamiid 2 1 000 0,002 0,3 100 0,003 0,05 R O 53 PEG-4 rapsiseemne amiid 7 5 000 0,0014 0,0014 0,05 R Jah Amfoteersed pindaktiivsed ained 60 C 12/15 alküüldimetüülbetaiin 1,7 1 000 0,0017 0,1 100 0,001 0,05 R O 61 C 12/18 alküülamidopropüülbetaiin 1,8 1 000 0,0018 0,09 100 0,0009 0,05 R Jah 62 C 12/18 Alküülamiinoksiid 0,3 1 000 0,0003 0,0003 0,05 R Jah Katioonsed pindaktiivsed ained 70 Alküültrimetüülammooniumsoolad 0,1 1 000 0,0001 0,046 100 0,00046 0,5 I O 71 Alküülesterammooniumsoolad 2,9 1 000 0,0029 1 10 0,1 0,05 R Jah Säilitusained 80 1,2-bensisotiasool-3-oon 0,15 1 000 0,00015 0,00015 0,5 I Ei 81 Bensüülalkohol 360 1 000 0,36 0,36 0,05 R Jah 82 5-bromo-5-nitro-1,3-dioksaan 0,4 5 000 0,00008 0,00008 1 P O 83 2-bromo-2-nitropropaan-1,3-diool 0,78 1 000 0,00078 0,2 100 0,002 0,5 I O 84 2-kloroatseetamiid 55,6 10 000 0,00556 0,00556 1 O O 85 1-[1,3-bis(hüdroksümetüül)-2,5-dioksoimidasolidiin-4-üül]-1,3-bis(hüdroksümetüül)uurea 35 5 000 0,007 0,007 1 P O 86 Formaldehüüd 2 1 000 0,002 0,002 0,05 R O 87 Glutaaraldehüüd 0,31 1 000 0,00031 0,00031 0,05 R O 88 Guanidiin, heksametüleen-, homopolümeer 0,18 1 000 0,00018 0,024 100 0,00024 1 P O 89 CMI + MIT vahekorras 3:1 ((§)) 0,0067 1 000 0,0000067 0,0057 50 0,000114 0,5 I O 90 2-metüül-2H-isotiasool-3-oon (MIT) 0,06 1 000 0,00006 0,00006 0,5 I O 91 2-bromo-2-(bromometüül)pentaandinitriil 0,15 1 000 0,00015 0,00015 0,05 R O 92 e-ftaloimiidperoksüheksanohape 0,59 5 000 0,000118 0,000118 1 P O 93 Metüül-, etüül- ja propüülparabeen 15,4 5 000 0,00308 0,00308 0,05 R Ei 94 o-fenüülfenool 0,92 1 000 0,00092 0,00092 0,05 R O 95 Naatriumbensoaat 128 1 000 0,128 0,128 0,05 R Jah 96 Naatriumhüdroksümetüülglütsinaat 36,5 5 000 0,0073 0,0073 1 O O 97 Naatriumnitrit 87 10 000 0,0087 0,0087 1 NA NA 98 Triklosaan 0,0014 1 000 0,0000014 0,0000014 0,5 I O Muud koostisained 110 Räni 250 1 000 0,25 0,25 1 P Ei 111 Parafiin 1 000 10 000 0,1 0,1 1 P O 112 Glütserool 4 400 5 000 0,88 0,88 0,05 R Jah 113 Fosfaat, naatriumtripolüfosfaadina (STPP) 1 000 1 000 1 1 0,15 NA NA 114 Tseoliit (lahustumatu anorgaaniline) 1 000 1 000 1 175 50 3,5 1 NA NA 115 Tsitraat ja sidrunhape 825 1 000 0,825 80 50 1,6 0,05 R Jah 116 Polükarboksülaadid 200 1 000 0,2 106 10 10,6 1 P Ei 117 Nitrilotriatsetaat (NTA) 494 1 000 0,494 64 50 1,28 0,5 I O 118 Etüleendiamiintetraäädikhape 121 1 000 0,121 22 50 0,44 0,5 I Ei 119 Fosfonaadid 650 1 000 0,65 25 50 0,5 1 P Ei 120 EDDS 320 1 000 0,32 32 50 0,64 0,05 R Ei 121 Savi (lahustumatu anorgaaniline) 1 000 1 000 1 1 1 NA NA 122 Karbonaadid 250 1 000 0,25 0,25 0,15 NA NA 123 Rasvhapped C ≥ 14 3,7 5 000 0,00074 0,00074 0,05 R Jah 124 Silikaadid 250 1 000 0,25 0,25 1 NA NA 125 Polüaspargiinhappe naatriumisool 410 1 000 0,41 0,41 0,05 R Ei 126 Perboraadid (nagu boor) 14 1 000 0,014 0,014 1 NA NA 127 Perkarbonaat (vt karbonaat) 250 1 000 0,25 0,25 0,15 NA NA 128 Tetraatsetüületüleendiamiin (TAED) 250 1 000 0,25 500 100 5 0,05 R O 129 C 1 - C 4 alkoholid 1 000 1 000 1 1 0,05 R Jah 130 Mono-, di- ja trietanoolamiin 90 1 000 0,09 0,78 100 0,0078 0,05 R Jah 131 Polüvinüülpürrolidoon (PVP) 1 000 1 000 1 1 0,5 I Ei 132 Karboksümetüültselluloos (CMC) 250 5 000 0,05 0,05 0,5 I Ei 133 Naatrium- ja magneesiumsulfaat 1 000 1 000 1 100 100 1 1 NA NA 134 Kaltsium- ja naatriumkloriid 1 000 1 000 1 100 100 1 1 NA NA 135 Karbamiid 1 000 5 000 0,2 0,2 1 NA NA 136 Ränidioksiid, kvarts (lahustumatu anorgaaniline) 1 000 1 000 1 1 1 NA NA 137 Polüetüleenglükool, MW>4000 1 000 10 000 0,1 0,1 1 P Ei 138 Polüetüleenglükool, MW<4000 1 000 10 000 0,1 0,1 1 P O 139 Kumeen-, ksüleen- ja tolueensulfonaadid 66 10 000 0,0066 0,0066 0,5 I Ei 140 Na-/Mg-/KOH 30 1 000 0,03 0,03 0,05 NA NA 141 Ensüümid/proteiinid 25 5 000 0,005 0,005 0,05 R Jah 142 Lõhnaaine, kui ei ole esitatud muid andmeid (2) 2 1 000 0,002 0,002 0,5 I Ei 143 Värvained, kui ei ole esitatud muid andmeid (2) 10 1 000 0,01 0,01 1 P Ei 144 Tärklis 100 1 000 0,1 0,1 0,05 R Jah 145 Anioonpolüester 655 1 000 0,655 0,655 1 P Ei 146 PVNO/PVPI 530 1 000 0,53 0,53 1 P Ei 147 Tsinkftalotsüaniinsulfonaat 0,2 1 000 0,0002 0,16 100 0,0016 1 P Ei 148 Iminodisuktsinaat 81 1 000 0,081 17 100 0,17 0,05 R Ei 149 FWA 1 11 1 000 0,011 10 100 0,1 1 P Ei 150 FWA 5 10 1 000 0,01 1 10 0,1 1 P Ei 151 1-dekanool 2,3 5 000 0,00046 0,00046 0,05 R O 152 Metüüllauraat 1 360 10 000 0,136 0,136 0,05 R O 153 Sipelghape (Ca sool) 100 1 000 0,1 0,1 0,05 R Jah 154 Adipiinhape 31 1 000 0,031 0,031 0,05 R O 155 Maleiinhape 106 1 000 0,106 0,106 0,05 R Jah 156 Õunhape 106 1 000 0,106 0,106 0,05 R O 157 Viinhape 200 10 000 0,02 0,02 0,05 R O 158 Fosforhape 138 1 000 0,138 0,138 0,15 NA NA 159 Oksaalhape 128 5 000 0,0256 0,0256 0,05 R O 160 Äädikhape 30 1 000 0,03 0,03 0,05 R Jah 161 Piimhape 130 1 000 0,13 0,13 0,05 R Jah 162 Sulfamiinhape 75 1 000 0,075 0,075 1 NA NA 163 Salitsüülhape 46 1 000 0,046 0,046 0,15 R O 164 Glükoolhape 141 5 000 0,0282 0,0282 0,05 R O 165 Glutaarhape 208 5 000 0,0416 0,0416 0,05 R O 166 Maloonhape 95 5 000 0,019 0,019 0,05 R O 167 Etüleenglükool 6 500 1 000 6,5 6,5 0,05 R Jah 168 Etüleenglükoolmonobutüüleeter 747 5 000 0,1494 0,1494 0,05 R O 169 Dietüleenglükool 4 400 10 000 0,44 0,44 0,15 I Jah 170 Dietüleenglükoolmonometüüleeter 500 1 000 0,5 0,5 0,5 I O 171 Dietüleenglükoolmonoetüüleeter 3 940 5 000 0,788 0,788 0,05 R O 172 Dietüleenglükoolmonobutüüleeter 1 254 1 000 1,254 1,254 0,05 R O 173 Dietüleenglükooldimetüüleeter 2 000 10 000 0,2 0,2 0,5 I O 174 Propüleenglükool 32 000 1 000 32 32 0,15 R Jah 175 Propüleenglükoolmonometüüleeter 12 700 5 000 2,54 2,54 0,05 R O 176 Propüleenglükoolmonobutüüleeter 748 5 000 0,1496 0,1496 0,05 R O 177 Dipropüleenglükool 1 625 10 000 0,1625 0,1625 0,05 R O 178 Dipropüleenglükoolmonometüüleeter 1 919 5 000 0,3838 0,3838 0,05 R O 179 Dipropüleenglükoolimonobutüüleeter 841 5 000 0,1682 0,1682 0,05 R O 180 Dipropüleenglükooldimetüüleeter 1 000 5 000 0,2 0,2 0,5 I O 181 Trietüleenglükool 4 400 1 000 4,4 4,4 0,5 I O 182 Tallõli 1,8 1 000 0,0018 0,0018 0,5 I O 183 Etüleenbisstearamiidid 140 5 000 0,028 0,028 0,5 I O 184 Naatriumglükonaat 10 000 10 000 1 1 0,05 R O 185 Glükooldistearaat 100 5 000 0,02 0,02 0,5 I O 186 Hüdroksüületüültselluloos 209 5 000 0,0418 0,0418 1 P O 187 Hüdroksüpropüülmetüültselluloos 188 5 000 0,0376 0,0376 1 P O 188 1-metüül-2-pürrolidoon 500 1 000 0,5 0,5 0,05 R O 189 Ksantaankummi 490 1 000 0,49 0,49 0,05 R O 190 Trimetüül pentanediool mono-isobutüraat 18 1 000 0,018 3,3 100 0,033 0,05 R O 191 Bensotriasool 29 1 000 0,029 0,029 1 P O 192 Piperidinoolpropaantrikarboksülaatsool 100 1 000 0,1 120 100 1,2 0,5 I O 193 Dietüülaminopropüül-DAS 120 1 000 0,12 120 100 1,2 1 P O 194 Metüülbensamiid-DAS 120 1 000 0,12 120 100 1,2 0,5 I O 195 Pentaerütritool-tetrakis-fenool-propionaat 38 1 000 0,038 0,038 1 P O 196 Plokkpolümeerid 100 5 000 0,02 0,02 1 P Ei 197 Denatooniumbensoaat 13 5 000 0,0026 0,0026 1 O O 198 Suktsinaat 374 10 000 0,0374 0,0374 0,05 R O 199 Polüasparagiinhape 528 1 000 0,528 0,528 0,05 R Ei Lahustumatu anorgaaniline = anorgaaniline koostisaine, mille vees lahustuvus on väga väike või mis on vees lahustumatu. (1) Kui arvestatavaid kroonilise mürgisuse andmeid ei leitud, on need lahtrid tühjad. Sellisel juhul on TF(krooniline) võrdne TF(äge) väärtusega. (2) Üldjuhul peavad litsentsitaotlejad kasutama loendis esitatud andmeid. Eranditeks on lõhna- ja värvained. Juhul kui mürgisuse andmed esitab litsentsitaotleja, kasutatakse TF arvestamiseks ja biolagunevuse määramiseks taotleja esitatud andmeid. Muudel juhtudel kasutatakse loendis olevaid väärtusi. (#) Mürgisuse katsetulemuste vähesuse tõttu on TF arvutatud C 12/14 alküülsulfaadi (AS) ja C 16/18 alküülsulfaadi (AS) keskmise väärtusena. (§) 5-kloro-2-metüül-4-isotiasoliin-3-oon ja 2-metüül-4-isotiasoliin-3-oon vahekorras 3:1. Lühendite loetelu: SF(äge) = Ägeda mürgisuse ohutustegur. TF(äge) = Mürgisustegur, mis põhineb ägedal mürgisusel veeorganismidele. SF(krooniline) = Kroonilise mürgisuse ohutustegur. TF(krooniline) = Mürgisustegur, mis põhineb kroonilisel mürgisusel veeorganismidele. DF = Lagunevustegur. Aeroobne lagunevus: R = OECD suuniste kohaselt kergesti biolagunev. I = OECD suuniste kohaselt potentsiaalselt biolagunev. P = Püsiv. Katsetulemuste kohaselt ei ole koostisaine potentsiaalselt biolagunev. O = Koostisainet ei ole katsetatud. NA = Ei tarvitata. Anaeroobne lagunevus: Jah = Anaeroobsetes tingimustes biolagunev. Ei = Ei ole anaeroobsetes tingimustes biolagunev. O = Koostisainet ei ole katsetatud. NA = Ei tarvitata.

B-osa – Kriitiline lahjendusmäär

Kriitilist lahjendusmäära arvutatakse järgmise valemi abil:

CDV = 1000 * Σdoos(i)*DF(i)/TF(i)

Doos(i)=Koostisaine i doos, väljendatuna grammides pesukorra kohta või mõningatel juhtudel grammides 100 g toote kohta.

DF(i)= Koostisaine i lagunevustegur.

TF(i)= Koostisaine i mürgisustegur.

DID LOENDISSE MITTEKUULUVATE KOOSTISAINETE PARAMEETRITE KINDLAKSMÄÄRAMISE KORD

Üldjuhul tuleb kõigi DID loendisse kuuluvate koostisainete puhul kasutada loetletud parameetreid. Erandiks on lõhna- ja värvained, mille puhul tunnustatakse täiendavaid katsetulemusi (vt A-osa joonealust märkust).

Juhul, kui koostisaine ei ole kantud DID loendisse, toimitakse järgmiselt.

Mürgine toime veeorganismidele

Euroopa ökomärgise süsteemis arvutatakse CDV väärtus kroonilise mürgisuse ja kroonilise ohutuse tegurite alusel. Juhul, kui kroonilisuse kohta katsetulemused puuduvad, tuleb kasutada ägeda mürgisuse ja ohutusteguri väärtusi.

Kroonilise mürgisuse tegur (TFkrooniline)

— Arvutage iga troofilise taseme (kalad, koorikloomad või vetikad) keskmine väärtus, kasutades selleks kroonilise mürgisuse kinnitatud katsetulemusi. Kui ühel troofilisel tasemel oleva liigi kohta on saadaval mitmed katsetulemused, arvutatakse esmalt liikide keskmine ning neid keskmisi väärtusi kasutatakse troofilise taseme keskmise väärtuse arvutamiseks.

— Kroonilise mürgisuse tegur (TFkrooniline) on arvutatud troofiliste tasemete väikseim keskmine.

— TFkrooniline väärtust kasutatakse kriitilise lahjendusmäära kriteeriumi arvutamisel.

Ägeda mürgisuse tegur (TFäge)

— Arvutage iga troofilise taseme (kalad, koorikloomad või vetikad) keskmine väärtus, kasutades selleks ägeda mürgisuse kinnitatud katsetulemusi. Kui ühel troofilisel tasemel oleva liigi kohta on saadaval mitmed katsetulemused, arvutatakse esmalt liikide keskmine ning neid keskmisi väärtusi kasutatakse troofilise taseme keskmise väärtuse arvutamiseks.

— Ägeda mürgisuse tegur (TFäge) on troofiliste tasemete väikseim keskmine.

— TFäge väärtust kasutatakse kriitilise lahjendusmäära kriteeriumi arvutamisel.

Ohutustegur:

Ohutustegur (SF) sõltub kasutatud troofiliste tasemete arvust ja kroonilisuse katsetulemuste kättesaadavusest. SF on määratletud järgmiselt:







ed Ohutustegur (SF) Mürgisustegur (TF) 1 lühiajaline L(E)C50 10 000 Mürgisus/10 000 2 lühiajalist L(E)C50 kahte troofilist taset esindavate liikide puhul (kalade ja/või koorikloomade ja/või vetikate puhul) 5 000 Mürgisus/5 000 Vähemalt 1 lühiajaline L(E)C50 1. põhikomplekti iga kolme troofilise taseme puhul 1 000 Mürgisus/1 000 Üks pikaajaline NOEC (kalade või koorikloomade puhul) 100 Mürgisus/100 Kaks pikaajalist NOEC kahte troofilist taset esindavate liikide puhul (kalade ja/või koorikloomade ja/või vetikate puhul) 50 Mürgisus/50 Pikaajaline NOEC vähemalt kolme liigi puhul (üldjuhul kalade, koorikloomade ja vetikate puhul), mis esindavad kolme troofilist taset 10 Mürgisus/10

— Ainete mürgisust veeorganismidele hinnatakse kalade, koorikloomade ja vetikatega läbi viidavate ägeda mürgisuse katsetega.

Lagunevustegurid

Lagunevustegur on määratletud järgmiselt:







Tabel 1 - Lagunevustegur (DF) DF Kergesti biolagunev (1) 0,05 Kergesti biolagunev (2) 0,15 Potentsiaalselt biolagunev 0,5 Püsiv 1 (1) Kõik pindaktiivsed ained või muud koostisained, mis koosnevad homoloogidest ning vastavad katse lõpliku biolagunevuse nõudele, kuuluvad sellesse klassi, olenemata 10päevase akna kriteeriumi täitmisest. (2) 10päevase akna kriteerium ei ole täidetud.

Aeroobne biolagunevus

Koostisaine peab kuuluma vähemalt ühte järgmistest ühendite klassidest:







Kategooria Märge Ei ole anaeroobselt biolagunev, st on tehtud katsed ja tuvastatud, et ei ole biolagunev Ei Anaeroobselt biolagunev, st on tehtud katsed ja tuvastatud selle biolagunevus või ei ole katseid tehtud,kuid biolagunevus on tuvastatud samaväärsuse alusel jne. Jah Anaeroobset biolagunevust ei ole katsetatud O

Aeroobne biolagunevus

Koostisaine peab kuuluma vähemalt ühte järgmistest ühendite klassidest:







Kategooria Märge Kergesti biolagunev R Potentsiaalselt biolagunev, kuid mitte kergesti biolagunev I Püsiv P Aeroobset biolagunevust ei ole katsetatud O

Lahustumatud anorgaanilised koostisained

Kui anorgaanilise koostisaine vees lahustuvus on väike või see on vees lahustumatu, tuleb see esitatavas dokumendis ära märkida.









II liide

Anaeroobse biolagunevuse dokumenteerimine

Juhul, kui koostisaine ei ole kantud DID loendisse, võib anaeroobse biolagunevuse dokumenteerimiseks toimida järgmiselt.

Sobival juhul kasutatakse ekstrapoleerimist. Ühe lähteainega saadud tulemusi kasutatakse selle aine struktuurianaloogiks oleva pindaktiivse aine täieliku anaeroobse biolagunevuse määramiseks ekstrapoleerimise abil. Kui teatava pindaktiivse aine (või homoloogide rühma) puhul on DID loendi (I liide) andmetega tõendatud, et ta on anaeroobselt biolagunev, võib oletada, et ka muud samalaadsed pindaktiivsed ained on anaeroobselt biolagunevad (nt C 12-15 A 1-3 EO sulfaat (DID nr 8) on anaeroobselt biolagunev, järelikult võib oletada, et ka C12-15 A 6 EO sulfaat on samal viisil anaeroobselt biolagunev). Kui teatava pindaktiivse aine anaeroobne biolagunevus on tõendatud sobiva katsemeetodi abil, võib oletada, et ka muud samalaadsed pindaktiivsed ained on anaeroobselt biolagunevad (nt kirjanduse andmeid, mis kinnitavad alküülestrite ammooniumsoolade rühma kuuluvate pindaktiivsete ainete biolagunevust, võib kasutada ka muude alküülahela(te)s estersidesidemeid sisaldavate kvaternaarsete ammooniumsoolade samalaadse anaeroobse biolagunevuse dokumenteerimiseks).

Tehakse anaeroobse lagunevuse sõelkatse. Kui on vaja uusi katseid, tehakse sõelkatse OECD 311, ISO 11734, ECETOC nr 28 (juuni 1988) või samaväärse meetodi abil.

Tehakse lagunevuse katse väikese doosiga. Kui on vaja uusi katseid ning kui sõelkatsete puhul esineb eksperimentaalseid raskusi (nt lagunemise aeglustumine uuritava aine mürgisuse tõttu), korratakse katset pindaktiivse aine väikese doosiga, kusjuures lagunemist jälgitakse 14C mõõtmise või keemiliste analüüside abil. Katse tegemiseks väikese doosiga võib kasutada OECD 308 (24. aprill 2002) või samaväärset meetodit, tingimusel, et kohaldatakse rangelt anaeroobseid tingimusi. Katsete tegemist ja katsetulemuste tõlgendamist peaks läbi viima sõltumatu ekspert.









III liide

Katse raamistik

Katse eesmärgiks on võrrelda testtoote puhastusvõimet ja -mahtu võrdlustoote omadega. Raamistik lubab väga erinevate katsemeetodite kasutamist, mille puhul peab järgima alltoodud nõudeid. Katse tegemisel võib nõusid pesta käsitsi või kasutada mehaaniliseks tööks masina abi. Katseid võib teha nii savinõude, nagu taldrikud või vaagnad, pesemise abil, kui ka savinõusid mitte kasutades.

KATSETE ARV

Tuleb läbi viia viis katsevooru, millest igas võrreldakse testtoodet võrdlustootega. Igas voorus tuleb teha vastavalt kaks alakatset: üks testtoote kohta ja üks võrdlustoote kohta. Lisaks kümnele alakatsele tuleb läbi viia vähemalt üks lisakatse, mille puhul käsinõudepesuvahendit ei kasutata (veekatse). See katse peab näitama, et valitud katsemeetodi tulemused kinnitavad testtoote paremat puhastusvõimet võrreldes puhta veega.

VEE KRITEERIUMID

— Kõigi alakatsete puhul tuleb kasutada sama veekogust. Veekogus tuleb kindlaks määrata liitrites, ühe kümnendkoha täpsusega.

— Peab olema teada vee karedus kareduskraadides (OdH) ja kaltsiumi-magneesiumi suhe.

— Veetemperatuur peab olema sama kõigi alakatsete puhul. See mõõdetakse alguses ning selle püsivust jälgitakse kogu katse jooksul. Siiski on lubatud veetemperatuuri langemine katse jooksul, kui samasugune veetemperatuuri langus dokumenteeritakse kõigi alakatsete puhul.

TESTTOOTE JA VÕRDLUSTOOTE KRITEERIUMID

— Võrdlustooteks võib olla tuntud margitoode või tavatoode.

— Juhul, kui kasutatakse tuntud margitoodet, peab see olema üks 3 — 4 tootest, mille müügimaht on suurim selle piirkonna turul, kus ökomärgisega toodet kavatsetakse turustada. Lisaks sellele peab tuntud margitoode olema pädeva asutuse poolt heaks kiidetud ning selle kaubanimetus peab olema avalikkusele kättesaadav.

— Juhul, kui kasutatakse tavatoodet, peab selle koostis olema tüüpiline turul müüdavatele toodetele. Lisaks sellele peab üldine võrdlustoode olema pädeva asutuse poolt heaks kiidetud ning selle täpne koostis peab olema vabalt ning tasuta kättesaadav.

— Testtoote ja võrdlustoote doos peab olema kõigi katsete puhul soovitatav doos, vastavalt kasutatud veekogusele, mõõdetuna grammides, ühe kümnendkoha täpsusega. Juhul, kui võrdlustoote soovitatavat doosi ei ole määratud, tuleb kasutada sama doosi nii testtoote kui võrdlustoote puhul.

— Juhul, kui on antud doseerimisvahemik, tuleb katse puhul kasutada kõige väiksemat soovitatavat doosi.

— Detergent peab olema vette segatud ja seal täielikult lahustatud.

MUSTUSESEGU KRITEERIUMID

— Tuleb kasutada vähemalt üht liiki mustusesegu, mis koosneb peamiselt värskest loomsest ja taimsest rasvast.

— Kõigi alakatsete puhul tuleb kasutada sama mustusesegu.

— Mustusesegu, nt oliiviõli, loomse rasva jne päritolu või keemilist koostist tuleb üksikasjalikult kirjeldada.

— Mustusesegu peab olema ühetaoline ja ühtlase konsistentsiga.

— Korraga tuleb valmis panna kogu katse sooritamiseks piisav kogus mustusesegu.

— Substraadi, nt taldrikud või kausid, või pesuvee puhul kasutatud mustusesegu kogus peab olema sama kõigi alakatsete puhul ning seda tuleb kaaluda grammides, ühe kümnendikkoha täpsusega.

KATSE LÄBIVIIMINE

— Testtooted ja võrdlustooted peavad olema katset sooritava(te) isiku(te) jaoks anonüümsed.

— Iga alakatse osad ja etapid tuleb eelnevalt kindlaks määrata ning need peavad kõigil juhtudel olema ühetaolised.

— Tuleb mõõta ruumi temperatuur ja suhteline niiskus ning hoida need samal tasemel kõigi alakatsete jooksul.

— Eelnevalt tuleb kindlaks määrata kindel mustusesegu kasutamise kord, võimaldades sellele piisavalt aega kuivamiseks.

— Eelnevalt tuleb kindlaks määrata kindel kord nõude pesemiseks käsitsi või masinaga.

— Nii testtoote kui võrdlustoote kohta tuleb läbi viia vähemalt viis alakatset ning tuleb teha vähemalt üks lisakatse, kus detergenti ei kasutata.

PUHASTUSVÕIME HINDAMINE

— Katse peab andma tulemusi puhastusvõime mõõtmiseks. Puhastusvõimet väljendatakse eemaldatud mustusesegu grammides 5 liitri vee kohta, enne määratletud küllastumispunkti jõudmist. Küllastumispunkt esineb näiteks siis, kui puhastustoimet enam ei täheldata, kui mustusesegu ujub veepinnal, kui vahukord ei kata pinda täielikult või kui nähtavat vahtu ei ole.

PUHTUSE HINDAMINE

— Katse peab andma tulemusi puhtuse hindamiseks. Puhtust võib hinnata visuaalselt, optiliselt või muu asjakohase meetodiga. Hindamismeetod ning võimalik punktisüsteem tuleb eelnevalt kindlaks määrata.

VÕRDLEMINE

— Katsevoorus saavutatakse positiivne tulemus, kui puhastusvõime ja puhtus on testtoote puhul samaväärsed võrdlustootega või sellest paremad.

— Testtoode loetakse katsenõuetele vastavaks, kui positiivsed tulemused saavutatakse vähemalt 80 %-l katsevoorudest. Teise võimalusena võib taotleja kasutada statistilisi meetodeid ning tõendada ühepoolse 95 %-lise kindlusega, et testtoode on samaväärne võrdlustootega või sellest parem, tehes seda vähemalt 80 %-l katsevoorudest.

— Lisaks tuleb näidata, et testtootel on parem puhastusvõime kui puhtal veel.

DOKUMENDID

Kõigi katsete kohta tuleb aru anda kooskõlas järgmise kirjeldusega. Aruanne peab sisaldama järgmisi punkte:

— Kirjeldus selle kohta, kuidas testtoode ja võrdlustoode muudeti katset teostanud isiku(te)le anonüümseks.

— Katseruumi temperatuuri ja niiskuse kirjeldus ja üksikasjalik ülevaade sellest, kuidas katset teostav(ad) isik(ud) säilitas(id) need tingimused kõigi alakatsete jooksul.

— Mustusesegu koostise ning selle ühetaolisuse ja ühtlase konsistentsi tagamise korra kirjeldus.

— Vee kareduse ja selle saavutamisviiside kirjeldus ning kaltsiumi-magneesiumi suhte kirjeldus.

— Alakatsetel kasutatud veekoguse ning veetemperatuuri nõudele vastavuse kirjeldus.

— Kirjeldus käsinõudepesuvahendi koguse mõõtmistulemuste kohta kõigi alakatsetel ja toote vees lahustamise protseduuri kirjeldus.

— Kirjeldus mustusesegu lisamisest substraadile (nt taldrikud või vaagnad) või pesemisvette.

— Mustusesegu kaalumise tulemuste kirjeldus iga alakatse kohta.

— Iga konkreetse alakatse muude osade ja etappide kirjeldus.

— Puhastusmahu ja puhtuse mõõtmise kirjeldus.

— Kõigi katsete lähteandmed puhastusmahu ja puhtuse kohta.

— Lõpptulemused, sealhulgas ka veekatse tulemused (mille puhul detergente ei kasutata) ja vajadusel ka andmete statistiline hinnang.

Märkus kättesaadavate katsemeetodite kohta

IKW-i katsemeetod „Soovitus käsinõudepesuvahendite pesujõudluse kvaliteedihindamise kohta” (Nitsch, C. & Hüttmann, G. SÖFW-Journal, 128, Jahrgang 5, 2002) ja CHELAB-i katsemeetod „Vedelad detergendid: Puhastusvõime võrdlushinnang” (Internal CHELAB-i katsemeetod nr 0357) vastab käesoleva raamistiku nõuetele tingimusel, et katsel hinnatakse ka puhtust.

Taani Tarbijainfo katsemeetod („Käsinõudepesuvahendite katsetamine”; taanikeelne nimetus: „Undersøgelse af håndopvaskemidler med FI smuds”, 2003) vastab käesoleva raamistiku nõuetele tingimusel, et katsel hinnatakse ka puhastusmahtu.

CTTN-IREN-i katsemeetod „Pesemisjõudlus ja vahutavus mustusesegu kasutamisel/nõudepesu katse” (CTTN-IREN — BP41 — 69131 Ecully CEDEX, Prantsusmaa) vastab käesoleva raamistiku nõuetele tingimusel, et viiakse läbi raamistikus ettenähtud arv katseid.